
1. Bevezetés


[bookmark: _Toc471554693]1.1. Gyűjteményszervezés:
Állománygyarapítás
Az olvasók igényeinek felmérése nem, életkor, foglalkozás szerint komoly támpont volt a beszerzéseknél. Meg kell teremteni a kereslethez igazodó kínálatot. 2020 év elején értékesítési szerződést kötöttünk a Libri-Bookline Zrt.-vel (székhely 1066 Budapest, Nyugati tér 1.). Azóta a könyveket online felületen keresem ki, és rendelem meg. A munka zökkenőmentes, az olvasói kéréseket is azonnal be tudom dobni a kosárba.

A Gyűjtőköri Szabályzat alapján a könyvtár gyűjti
-  a magyar nyelvű kézikönyvek és segédkönyvek válogatott könyvtermését,
- a település viszonyainak és az olvasói érdeklődésnek megfelelő szakirodalmat és szépirodalmat,
-  folyóiratokat és napilapokat,
-  helyi kiadványokat, rendezvények plakátjait,
-  kép- és hangdokumentumokat,
- idegen nyelvű könyveket
- SDG-s, azaz fenntarthatósági célok megvalósításához kapcsolódó könyveket.

A könyvtár által gyűjtött dokumentumtípusok: könyv, kisnyomtatvány, térkép, atlasz, kézirat, CD, fénykép, társasjáték.

Nyilvántartások vezetése a könyvtári állományról

A beérkezett dokumentumokat hat napon belül állományba kell venni, és az állományról előírás szerinti címleltárt és csoportos leltárt kell vezetni. 
A leltárkönyveknek mindig naprakésznek kell lenniük:
1. Egyedi leltárkönyv: a dokumentumok címenként kerülnek rögzítésre (leltári szám, cím, szerző, raktári jelzet, beszerzés módja, ár, illetve érték)
2. Összesített csoportos leltárkönyv: számlánként kerülnek rögzítésre a vásárolt tételek (beszerzés forrása, a beszerzett állományegységek darabszáma, a gyarapodás módja, dokumentumtípusok, illetve tartalmi megoszlás szerint).

A könyvtár állományának feltárása

Formai feltárás (dokumentum-leírás),
melynek eszközei a katalógusok:
· cédulakatalógus (ennek építése 2007-tel lezárult)
· számítógépes katalógus
A cédulakatalógus tartalmazza a 2007 előtti dokumentumok katalóguscéduláit, a 2007. január 1-je után leltári állományba vett könyvek adatai (rekordok) már a számítógépes adatbázis részét képezik. A teljes állománytest géprevitele megtörtént.

Tartalmi feltárás (szakozás)
Szépirodalmi művek esetében a dokumentumok elhelyezése a szerző szerinti betűrend, azaz Cutter-szám alapján történik.
A szakirodalmi művek esetében az Egyetemes Tizedes Osztályozást vesszük alapul. Ennek megfelelően „soroljuk be” az adott művet egy-egy tudományterületen belül a megfelelő helyre, majd szakjelzettel látjuk el (ETO-jelzet).
A Corvina integrált könyvtári rendszerben történő szabadszavas tárgyszavazással egészül ki a szakozás.

Állományapasztás - kivezetés (törlés) az állományból
Az állományapasztás a gyűjteményszervezés állománygyarapítással egyenértékű munkafolyamata. 
A dokumentumok állományból való kivonásának okai az alábbiak lehetnek:
· selejtezés,
· egyéb ok.
A selejtezés: tervszerű állományapasztás tartalmi avulás, illetve természetes elhasználódás alapján történhet.
Az egyéb ok alapján a következő címen vezethetők ki a dokumentumok:	behajthatatlan követelés, megengedhető hiány, normán fölüli hiány.	

1,) Fölös példányok kivezetése, melyek a szükséges adminisztráció elvégzése után egy ajánlati listára kerülnek. Ezt a listát eljuttatjuk a megye többi könyvtárához, akiknek így felajánljuk a könyvtárunk számára feleslegessé vált úgynevezett „fölös” példányokat.
2) Selejtezés: Az elhasználódott, megrongálódott könyveket „kivonjuk a forgalomból”, azaz töröljük a leltári száma mögül az adott dokumentumot, ami ezek után törlési listára kerül. Ezeket a könyveket ajándékba adjuk, az olyan számunkra adományozott könyvekkel egyetemben, melyeket olvasók ajánlottak fel szabad felhasználásra (ezek egy része természetesen – kérésre az adományozó nevét feltüntetve – bekerül az állományba).

Napi statisztika készítése, mely magában foglalja a könyvtárhasználat módját, a könyvtárhasználók életkori megoszlását, a kölcsönzés módját, a helyben használt, illetve kölcsönzött dokumentumok összetételét. Ezen adatok alapján készítjük el minden év februárjában az előző esztendőre vonatkozó éves statisztikai jelentést az Emberi Erőforrások Minisztériuma felé.

Adminisztráció /Beiratkozási díj

300,- Ft/ 12 hónap:
- 16 és 70 év között
A beiratkozás, mely az adminisztrációs pultnál számítógépes nyilvántartással történik, a beírás időpontjától számított egy évre szól.
Ingyenes:
- 16 éven aluliak és 70 éven felüliek számára
- egészségkárosodottakat képviselő egyesületek tagjainak (igazolvánnyal igazolva) - vakok, gyengén látók, siketek, mozgáskorlátozottak számára

[bookmark: _Toc471554694]2. Kiemelt feladatok 2024-ban

[bookmark: _Toc471554695]2.1. Katalógusépítés
Az újonnan vásárolt könyvtári dokumentumokat feldolgozzuk a Corvina integrált könyvtári rendszerben. Az adatok rögzítése, és a könyvek egyedi vonalkóddal való ellátása folyamatos.
A könyvek formai és tartalmi leírásának digitalizálása után a kölcsönzés munkafolyamata a Corvina integrált könyvtári rendszerben zajlik.

- Csongrád megyei konzorciumi könyvtárak adatbázisában az olvasók akár otthonról is böngészhetnek az állományban. Széles skálán mozog a keresési szempontok tárháza, melyek közül választhatnak. Látják, hogy kölcsönözhető-e az adott dokumentum, ha nem, akkor mikor jár le a könyv lejárati határideje. Előjegyzés kérhető. Az adatbázisba belépve az olvasó által kölcsönzött könyvek lejárati határidejét látják, tudnak hosszabbítani is megadott feltételekkel.

2.2. Szerzeményezés
2023-ban a Booklinetól könyveket és a Szukits kiadótól képregényeket rendeltünk. A jövő évben is tervezzük képregények beszerzését, mert olvasói igény mutatkozik rá.
Továbbá az SDG-s, azaz a fenntarthatósági célokat felkaroltuk, ennek megfelelően tervezzük könyvek beszerzését ökológia, pszichofitnessz, gyógynövények témakörben többek között. Mind a felnőtt, mind a gyermekeknek szánt szakirodalom bővítése fontos célunk lesz.
Továbbá a mesterséges intelligenciával, a kvantumszámítástechnikával és a kvantumfizikával foglalkozó magyar és idegen nyelvű könyvek beszerzését is tervbe vettük.
Az iskolai könyvtári letét fejlesztését is tervezzük.

[bookmark: _Toc471554696]2.3. Együttműködés
Fontosnak tartjuk továbbra is az együttműködést. Kapcsolatot ápolunk a konzorcium tagjaival, a civil szervezetekkel, az iskolával és az óvodával, a védőnőkkel, hogy babakortól a nyugdíjas korig biztosíthassuk a könyvvel és információval való ellátást és a szórakoztatást.

[bookmark: _Toc471554697]2.4. Közösségépítés
A könyvtárak szerepei között kiemelkedő a közösségformálás. Napjaink nehéz társadalmi körülményei között egy sziget a könyvtár, ahol pihenni, olvasni, tanulni tudnak a betérők, valamint a rendezvényeinken szórakozni, nevetni a kulturálódás mellett.
A közösségformálás ma már nem áll meg a személyes beszélgetések, telefonos beszélgetések, a Mi lapunk (esetleg más közösségek újságjai) és szórólapok szintjén. Természetesen tagadhatatlan fontosságúak, de az a tapasztalatom, hogy az érdeklődők egyik része előnyben részesíti a Facebookot és az Instagramot. Így ezutóbbi platformok építésére a jövőben is hangsúlyt fogok fektetni.

2.5. Bútorok beszerzése	és könyvtári szerelés
2020-ban vásároltunk néhány könyvespolcot a szépirodalmi kötetek számára, 2021-ben folytattuk a bővítést. A babzsákok beszerzése, illetve felújítása is megtörtént az elmúlt években. 2022-ben további négy könyvespolcot vásároltunk. A 2023-as évben újabb 4 könyvespolcot vásároltunk. Így megtörtént az összes szépirodalmi könyvespolc cseréje.
Az új bútorokhoz új könyvtári szerelés dukált, beszerzésre kerültek az alábbi szerelések:
· olvasójegyek
· szakjelzők, fény könyvtámaszok

2.6. Rendezvények
Jövő évben ismételten szeretnénk csatlakozni az OKN-hez, továbbá az Internet Fiesta rendezvénysorozathoz. Böbe néni online szabadulószobáival és programjaival tudunk csatlakozni az Internet Fiestához, melyet én, a könyvtáros, Börcsök Erzsébet valósítok meg. 
Fogadjuk az iskolai és óvodai csoportokat előre megbeszélt időpontban a jeles eseményekhez, évszakokhoz kötődően. A rendezvények egyik részénél a mesterséges intelligenciát is használom a programok felépítésénél.
Családi programokat tervezünk, hogy minél többen megismerjék és megszeressék a könyvtárunkat.
Továbbá a nonformális fejlesztési részcélokra a következő évben is mindenképp szeretnénk gondot fordítani.
Minél változatosabb és színesebb programokat kívánunk biztosítani a tanulóknak, a felnőtteknek és a családoknak.

3. Tervezett eszközbeszerzések 2024-ben
A következő eszközigénye van a könyvtárnak:
· 3 darab 10 méteres UTP-kábel 10.000 Ft.-
· cache gyorsítótár a hátsó gépbe 30.000 Ft.-
· az emeletre Wifi adapter vagy jelszóró
· gyorsabb Wifi szolgáltatásra lenne szükségünk, sűrűn akad a Wifi
· vonalkódok körülbelül 10.000 Ft.- (A Somogyi-könyvtártól tudjuk rendelni. A vonalkódok fogyóban vannak.)
· legócsomag (több féle kocka és téglatest alakú elemből álló színes legócsomag) 
15 ezer Ft.-
· Petőfi vagy Ludas Matyi pókerhez pókeres dolgok, mint például Texas Poker Set 300 zseton bőrönddel 10.000 Ft.-
· Porszívó 
Rowenta RH6878WO X-Pert 6.60 Animal 2 az 1-ben Álló porszívó 74 999 Ft (kiválóan alkalmas lenne a könyvek porszívózására is, mert kisebb fejjel is használható)
· 4 könyvtámasz 6.000 Ft.-

	Rendezvény időpontja
	Rendezvény megnevezése
	Együttműködő partner
	Rendezvény helyszíne
	Összes kiadás
	Pályázati forrás
	Tényleges saját kiadás (br)

	Robotika képzési és eszközbeszerzési pályázat
	
	
	
	Regisztrációs díj a pályázatra: 5000
	
	Regisztrációs díj a pályázatra: 5000

	Január 18. csütörtök 14:00
	A magyar kultúra napja (január 22.) alkalmából: Papírszínház mesét mesél a könyvtáros. Utána legózunk.
Pedagógiai célkitűzés: szövegértésfejlesztés
Célcsoport: 5-6. osztály
	Szent István Katolikus Általános Iskola, Szatymaz (lásd később Szent István Katolikus Általános Iskola)
	
	
	 
	

	Február 15. csütörtök 14:00
	Farsangi kézműveskedés. Farsangi álarcokat készítünk.
Célcsoport: 3-4. osztály
	Szent István Katolikus Általános Iskola
	Dankó Pista Művelődési Ház és Könyvtár mesekuckó
	  Kézműves foglalkozásra összeg: 20.000
	 
	Kézműves foglalkozásra összeg: 20.000

	Február 22. csütörtök 14:00
	Az anyanyelv nemzetközi napját ebben a hónapban ünnepeljük, Ludas Matyi pókert játsszunk. Célcsoport: 0-99 éves korig. Meghívjuk a 7-8. osztályosokat foglalkozásra.
	
	Dankó Pista Művelődési Ház és Könyvtár mesekuckó és a szépirodalmi részleg
	
	
	

	Február végén
	Az anyanyelv nemzetközi napja (február 21.) Ennek alkalmából mackókiállítást szervezünk.   A kelebiai könyvtár példáját követve februárban várjuk a mackókat. Februárban ébredeznek a medvék, és ennek apropóján szervezzük meg.
Hozd be a mackódat otthonról, és csináljunk együtt egy mackókiállítást! Kedvenc mackós vagy tavaszi versedet is a mackó nyakába kötheted egy szalaggal vagy átadhatod a könyvtárosnak! A kedvenc verseket kiragasztjuk a könyvtár ajtajára (versfal).
A kiállítás után hazamennek a mackók.
Célcsoport: 0-99 éves korig
	
	Dankó Pista Művelődési Ház és Könyvtár mesekuckó
	
	
	

	Március 5. csütörtök
	Tavaszköszöntő zenedélelőtt Kasztner Annával
Célcsoport: 1-2. osztály
	Szent István Katolikus Általános Iskola
	Dankó Pista Művelődési Ház és Könyvtár mesekuckó az emeleten
	50.000
	
	50.000

	Márciusban
	Családi program, QR-kódos nyomkövetős játék a családoknak.
Kövesd Jancsit és Juliskát! Gyűjtsd össze a tudásmorzsákat!
Cél: szövegértésfejlesztés, digitális kompetenciafejlesztés
	
	
	
	
	

	Március 14. csütörtök 14:00
	Tavaszköszöntő papírszínház előadás bábozással, Mosó Masával és barátaival. Célcsoport: 3-4. osztály
	Szent István Katolikus Általános Iskola
	Dankó Pista Művelődési Ház és Könyvtár mesekuckó
	
	
	

	Március 19. kedd 08:00 – 13:30
	Robotika foglalkozás
Célcsoport: 1-8. osztály
Foglalkozásvezetők: Somogyi-könyvtár munkatársai (a program még szervezés alatt, a dátum változhat)
	Szent István Katolikus Általános Iskola
	Szent István Katolikus Általános Iskola, Szatymaz
	ingyenes
	
	

	Április
	Áprilisban pályázatot hirdetünk.
Mi jut eszedbe a májusról? Technika: kollázs, tempera, színes ceruza, origami. Április vége lesz a leadási határidő. Májusban kiállítjuk a tavaszi alkotásokat. 

	Szent István Katolikus Általános Iskola,
Szatymazi Barackvirág Óvoda
	Az iskolában és az óvodában készítik el az alkotásokat. De külsősök jelentkezésére is számítunk.
	Kézműves foglalkozásra összeg: 20.000
	 
	Kézműves foglalkozásra összeg: 20.000

	Április
	QR-kódos tojásvadászat a gyerekeknek és a felnőtteknek.
	
	
	
	
	

	Április
	Internet Fiesta programsorozathoz csatlakozunk a „Böbe néni oldalán” publikált online játékokkal.
	
	
	
	
	

	Április 18. csütörtök 14:00
	Internet világnapja: a Safer Internet előadója érkezik, Krnács András. Ha kétséged van, beszélj róla! (a program még szervezés alatt, a dátum változhat)
	Szent István Katolikus Általános Iskola
	Dankó Pista Művelődési Ház és Könyvtár
	ingyenes
	
	ingyenes

	Szeptember 26. csütörtök 14:00
	A magyar népmese napja. Mesefoglalkozás: (OKN)
	Szent István Katolikus Általános Iskola
	Dankó Pista Művelődési Ház és Könyvtár mesekuckó
	 
	 
	 

	Október 5. csütörtök 14:00
	Az ellopott Mikulás-szán. 2023-ban Nyulász Péter volt a vendégünk, akitől kaptunk könyvet, melyet 2024-ben tervezünk feldolgozni. Feladatlapot tudtam letölteni az író oldaláról. Előzetes felkészítését kérjük a tanulóknak, ezt követően valósítjuk meg a foglalkozást. A foglalkozás kiterjesztésre kerül a könyvtári térbe, QR-kódos, nyomozós, könyvtári teret megismerő játék a  könyvkuckóban.
Pedagógiai célkitűzés: szövegértésfejlesztés, digitális kompetenciafejlesztés.
Célcsoport: 5-6. osztály.
Olvasmányfeldolgozás, célcsoport 5-6. osztály.
(OKN)
	Szent István Katolikus Általános Iskola
	Dankó Pista Művelődési Ház és Könyvtár emeleti mesekuckója
	
	
	

	Október hónapban
	Halloween-i játék a családoknak,
Aranyhaj kalandjai a varázslat birodalmában,
QR-kódos, rejtvényfejtős, nyomkövetős játék 
Cél: szövegértésfejlesztés, digitális kompetenciafejlesztés
(OKN)
	
	
	
	
	

	Október 10. kedd 14:00
	Robotika Roadshow
Célcsoport: 1-8. osztály
Foglalkozás helyszíne: iskola
	Szent István Katolikus Általános Iskola
	
	ingyenes
	
	ingyenes

	Október 19. csütörtök 
	OKN: Varró Dani a vendégünk
Célcsoport: alsó tagozat.
	Szent István Katolikus Általános Iskola
	Dankó Pista Művelődési Ház és Könyvtár emeleti mesekuckója
	
	
	NKA által támogatott.

	November hónapban
	Mikulás játék a családoknak,
Mikulás kalandjai a könyvtárban,
QR-kódos, rejtvényfejtős, nyomkövetős játék 
Cél: szövegértésfejlesztés, digitális kompetenciafejlesztés

	
	
	
	
	

	November 19. kedd
	Frici manó a téli forgatagban – a Szegedi Látványszínház előadása (célcsoport: ovi és 1-2. osztály)
	Szent István Katolikus Általános Iskola és Szatymazi Óvoda
	Dankó Pista Művelődési Ház és Könyvtár mesekuckó
	90.000
	 
	90.000


Összesen: 
140.000 rendezvényekre, Regisztrációs díj pályázatra: 5000.-, Kézműves programokra díj: 40 ezer

Rendszeres programok: 
· Csicsergő zenebölcsi – családi program, 
· Iskolai osztályok fogadása – irányított foglalkozások, 
· Baba-mama klub napok – családi program,

Továbbá megszervezem az V. Nyári Olvasáskihívást.

